ΓΡΑΠΤΗ ΕΡΩΤΗΣΗ E-1224/00

υποβολή: Antonios Trakatellis (PPE-DE) και Ioannis Averoff (PPE-DE) προς την Επιτροπή

(14 Απριλίου 2000)

Θέμα: Απόφαση της Επιτροπής για ανάκτηση παράνομων ενισχύσεων που καταβλήθηκαν από τον Ελληνικό Οργανισμό Βάμβακος

Σύμφωνα με την απόφαση που έλαβε η Επιτροπή τον Ιούλιο του 1999, και η οποία δημοσιεύθηκε στην Επίσημη Εφημερίδα των ΕΚ στις 10 Μαρτίου 2000(1), η Ελλάδαποχρεούται να ανακτήσει τις ενισχύσεις που έλαβαν οι έλληνες βαμβακοπαραγωγοί βάσειποχρεωτικών συνεισφορών από το 1992 έως σήμερα από τον Ελληνικό Οργανισμό Βάμβακος. Οι ενισχύσεις αυτές χρηματοδοτήθηκαν από τις οιονεί φορολογικές επιβαρύνσεις που επιβλήθηκαν καταχρηστικά σε προϊόντα εισαγωγής από άλλα κράτη μέλη της Ευρωπαϊκής Ένωσης και ανέρχονται στο 1 % της τιμής του εκκοκκισμένου βάμβακος.

1. Επειδή το σύνολο των ενισχύσεων που αφορά η απόφαση δεν αναφέρεται στην ανακοίνωση της απόφασης της Επιτροπής, ποιό είναι το ύψος των παράνομων ενισχύσεων μαζί με τους τόκους που πρέπει να ανακτήσει η Ελλάδα από τους βαμβακοπαραγωγούς;

2. Θα μπορούσε η Ελλάδα σε συμφωνία με την Επιτροπή να είχε προχωρήσει σε ρύθμιση ώστε οι ενισχύσεις για ενέργειες τεχνικής βοήθειας, διάδοσης γνώσεων, κατάρτισης και έρευνας να μην αντίκεινται στους κανόνες της κοινής αγοράς και να είναι σύμφωνες με τους κανόνες περί κρατικών ενισχύσεων;

3. Γιατί η Επιτροπή καθυστέρησε τόσο καιρό για τη λήψη της εν λόγω απόφασης και αυτό παρά το γεγονός ότι η Ελλάδα δεν επικαλέστηκε τις προβλεπόμενες εξαιρέσεις των διατάξεων του άρθρου 87, σημείο 3, της Συνθήκης ΕΕ σχετικά με τις παρεκκλίσεις από την εφαρμογή των κανόνων περί κρατικών ενισχύσεων, όπως είναι οι ενισχύσεις για την προώθηση της ανάπτυξη ορισμένων οικονομικών περιοχών ώστε αυτές οι ενισχύσεις να θεωρηθούν συμβιβάσιμες με την κοινή αγορά;

(1) ΕΕ L 63 της 10.3.2000, σελ. 27.

Απάντηση του κ. Fischler εξ ονόματος της Επιτροπής

(31 Μαΐου 2000)

1. Σύμφωνα με συνοπτική ανακοίνωση των ελληνικών αρχών της 21ης Μαρτίου 2000 σχετικά με το θέμα αυτό, το συνολικό ποσό των εισφορώνπέρ του Ελληνικού Οργανισμού Βάμβακος βάσει του άρθρου 30, παράγραφος 3 του νόμου αριθ. 2040/92 ανήλθε σε 366,3 εκατομ. δρχ. για το διάστημα από το 1992 έως το 1998. Σύμφωνα με το κείμενο της τελικής απόφασης της Επιτροπής, οι τόκοι επί του ποσού αυτού, πρέπει ναπολογιστούν από την ημερομηνία καταβολής των εισφορών.

2. Μολονότι οιπό εξέταση κρατικές ενισχύσεις θα μπορούσαν από τη φύση τους να θεωρηθούν συμβιβάσιμες με την κοινή αγορά, χρηματοδοτούνται μέσω της είσπραξης φόρουπέρ τρίτων που επιβάλλεται, στη συγκεκριμένη περίπτωση, στα προϊόντα που εισάγονται από άλλα κράτη μέλη. Η είσπραξη του φόρου αυτού δεν συμβιβάζεται με την πολιτική της Επιτροπής όσον αφορά τις φορολογικές επιβαρύνσειςπέρ τρίτων. Επιπλέον, οι φορολογικές επιβαρύνσεις είναι αντίθετες με την πράξη προσχώρησης της Ελλάδας η οποία απαγορεύει οποιοδήποτε μέτρο περιορισμού των εισαγωγών βάμβακος από τρίτες χώρες. Το θέμα αυτό θα μπορούσε να ρυθμιστεί με την τροποποίηση του συστήματος χρηματοδότησης του Ελληνικού Οργανισμού Βάμβακος και την επιστροφή των φόρων που εισπράχθηκαν παράνομα.

3. Το γεγονός ότι η Ελλάδα δεν επικαλέστηκε την εξαίρεση που προβλέπεται στο άρθρο 87 (πρώην άρθρο 92), παράγραφος 3, στοιχείο γ) της συνθήκης ΕΚ δεν έχει καμία σχέση με τον χρόνο που απαιτείται για τη λήψη τελικής απόφασης σχετικά με τηνπόθεση αυτή. Στο πλαίσιο αυτό, θα πρέπει ναπενθυμίσουμε ότι ηπόθεση αυτή αποτέλεσε επίσης το αντικείμενο διαδικασίας παράβασης (άρθρο 226 (πρώην άρθρο 169) της συνθήκης ΕΚ) σχετικά με το συμβιβάσιμο των εισφορών με την κοινή οργάνωση της αγοράς βάμβακος. Μετά τη θέση του φακέλου αυτού στο αρχείο, κατέστη δυνατό για την Επιτροπή να κλείσει τον φάκελο αυτό από την άποψη των κρατικών ενισχύσεων.